Zdravstvena zaštita
type: channel
description: Stručni čаsоpis Zdrаvstvеnа zаštitа, koji Kоmоrа zdravstvenih ustanova Srbije izdаје оd 1972. gоdinе, objavljuje neobjavljene originalne stručne i naučne radove, pregledne članke, kratka saopštenja, uvodnike, pisma uredniku, meta-analize, prikaze bolesnika, aktuelne teme, prikaze stručnih knjiga i skupova, i drugo, iz oblasti medicine, farmacije, biohemije, stoma­tologije i menadžmenta u zdravstvu, čime doprinosi promociji i razvoju nauke, struke i naučno-istraživačkog rada. Nаučnе i stručnе rаdоvе u čаsоpisu оbјаvljuјu vrhunsкi stručnjаci rаzličitih prоfilа sа nаučnim i drugim zvаnjimа, аkаdеmici. Prеnоsеći u prоtеklоm pеriоdu оdаbrаnе tеkstоvе dо svојih čitаlаcа, strаnicе Zdrаvstvеnе zаštitе istоvrеmеnо prеdstаvljајu svеdоčаnstvо, kako piоnirskоg rаdа Kоmоrе, tаkо i svојеvrsnе istоriје zdrаvstvа Srbiје. Od januara 2019. godine sprovodi se elektronsko uređivanje časopisa Zdrаvstvеna zаštita (engl. Health Care), a od septembra 2019. dostupan je u režimu otvorenog pristupa (engl. Open Access). Otvoren pristup obezbeđuje besplatno čitanje, preuzmanje, čuvanje, štampanje i korišćenje objavljenih rukopisa u časopisu svakom korisniku koji ima pristup internetu. Svi članci objavljeni u časopisu Zdravstvena zaštita mogu se besplatno preuzeti sa sajta časopisa: www.komorazus.org.rs/casopis. Časopis se objavljuje četiri puta godišnje. Svi rukopisi pre objavljivanja u časopisu Zdravstvena zaštita prolaze internu (preliminarni pregled rukopisa od strane urednika i/ili uređivačkog odbora) i eksternu recenziju (dve neza­visne recenzije od strane stručnjaka u datoj oblasti pri čemu se poštuje anonimnost i autora recenzije i autora rukopisa). Konačna odluka o objavljivanju rukopisa donosi se na osnovu stručne, etičke i statističke recenzije. Pre objavljivanja rukopisa, vrši se kontrola plagijarizma, odnosno rukopis se upoređuje sa svim originalnim tekstovima u dostupnim bazama podataka. Radovi moraju biti napisani na engleskom jeziku, sa rezimeima na srpskom i engleskom jeziku, a …
publisher: KOMORA ZDRAVSTVENIH USTANOVA SRBIJE
language: sr-Latn
publication name: Zdravstvena zaštita
issn: 0350-3208
items: PRIMENA PROCESA ZDRAVSTVENE NEGE KOD OSOBE SA PROBLEMIMA U MENTALNOM ZDRAVLJU: PRIKAZ SLUČAJA
items: LEKOVI PROTIV BOLA SA POSEBNIM OSVRTOM NA TRAMADOL
items: GLAS I GOVOR KOD PARKINSONOVE BOLESTI: KLINIČKE ODLIKE HIPOKINETIČKE DISFONIJE
items: PROBIOTIČKA SUPLEMENTACIJA ZA RESTAURACIJU CREVNE MIKROBIOTE KOD NOVOROĐENČADI ROĐENIH CARSKIM REZOM
items: NUTRITIVNE INTERVENCIJE I KOGNITIVNI ISHODI KOD DECE OD DRUGE DO ŠESTE GODINE ŽIVOTA
items: DARIEROVA BOLEST – RETROSPEKTIVNI PRIKAY 67 SLUČAJEVA
items: GLOBALNA GEOGRAFIJA UZROČNIKA ENDOKARDITISA: ETIOLOGIJA I REZISTENCIJA U 21. VEKU
items: KRANIOFACIJALNE METASTAZE ADENOKARCINOMA GASTROINTESTINALNOG POREKLA: IZAZOV U DIJAGNOSTICI
items: SPECIFIČNOSTI ZDRAVSTVENE NEGE PACIJENATA SA AFEKTIVNIM POREMEĆAJEM RASPOLOŽENJA
items: ENDOKRINE I IMUNOLOŠKE PROMENE U TEŠKOJ TRAUMI: SAVREMENI BIOMARKERI, PROGNOSTIČKI FAKTORI I KLINIČKE IMPLIKACIJE
items: ULOGA MIKROBIOLOGIJE I INFLAMATORNIH BIOMARKERA U PLANIRANJU REKONSTRUKTIVNOG LEČENJA HRONIČNIH RANA: PREGLED LITERATURE
items: FAKTORI RIZIKA ZA NASTANAK AKUTNOG INFARKTA MIOKARDA U REPUBLICI SRBIJI
items: INCIDENCIJA AKUTNOG INFARKTA MIOKARDA U REPUBLICI SRBIJI U PERIODU OD 2006. DO 2022. GODINE
items: IZAZOVI UPRAVLJANJA PROCESOM PROGRAMA DONACIJA REPRODUKTIVNIH ĆELIJA U SRBIJI
items: PREVENCIJA ISHEMIJSKE BOLESTI SRCA
items: POREMEĆAJI GLASA KOD TRANSRODNIH OSOBA: ETIOLOGIJA, KLINIČKA SLIKA I TERAPIJSKI PRISTUPI
items: FUNKCIONALNI PROFIL I PRIDRUŽENI POREMEĆAJI KOD DECE SA CEREBRALNOM PARALIZOM U SRBIJI
items: EVALUACIJA PLANIRANJA I POTROŠNJE MEDICINSKIH RESURSA U PRIMARNOJ ZDRAVSTVENOJ ZAŠTITI SRBIJE
items: SLUČAJNO OTKRIĆE KONTRALATERALNOG RAKA DOJKE U UZORKU KONTRALATERALNE PROFILAKTIČKE MASTEKTOMIJE: PRIKAZ SLUČAJA
items: PREOPERATIVNI, INTRAOPERATIVNI I POSTOPERATIVNI PREDIKTORI POVEZANI SA KOMPLIKACIJAMA I PREŽIVLJAVANJEM PACIJENATA NAKON RESEKCIJE KOLOREKTUMA
items: DUGOROČNI TREND MORTALITETA OD RAKA BEŠIKE U SRBIJI, 1991-2024: JOINPOINT REGRESIONA ANALIZA
items: STAVOVI I ZNANJA RODITELJA ŠKOLSKE DECE O HPV INFEKCIJI I VAKCINACIJI U ZEMLJAMA BIVŠE JUGOSLAVIJE: PREGLEDNI RAD
items: TUMORI OMOTAČA PERIFERNIH NERAVA: KLINIČKE I EPIDEMIOLOŠKE KARAKTERISTIKE – RETROSPEKTIVNA SERIJA SLUČAJEVA OD 46 PACIJENATA
items: UTICAJ BIHEJVIORALNIH FAKTORA RIZIKA NA NEPLODNOST
items: EFFICACY OF HPV VACCINE IN PREVENTING CERVICAL CANCER AND OTHER MALIGNANCIES
items: STARENJE KAO INDIKATOR PROMENE KVALITETA GLASA I GOVORA
items: KARAKTERISTIKE OBOLELIH OD GONOREJE I SIFILISA LEČENIH U GRADSKOM ZAVODU ZA KOŽNE I VENERIČNE BOLESTI U BEOGRADU 2016. I 2024. GODINE
items: MIKROFOTOGRAFSKI ATLAS NORMALNE HISTOLOGIJE (1925) — PIONIRSKI DOPRINOS ALEKSANDRA Đ. KOSTIĆA MEDICINSKOM OBRAZOVANJU
items: ZNAČAJ PASTEROVOG ZAVODA U NOVOM SADU ZA PREVENCIJU I SUZBIJANJE BESNILA U REPUBLICI SRBIJI
items: PREDIKTORI NAMERE KORIŠĆENJA FUNKCIONALNIH APLIKACIJA ZA MOBILNO ZDRAVSTVO U REPUBLICI SRBIJI PRIMENOM PROŠIRENOG UTAUT2 MODELA

PRIMENA PROCESA ZDRAVSTVENE NEGE KOD OSOBE SA PROBLEMIMA U MENTALNOM ZDRAVLJU: PRIKAZ SLUČAJA
type: item
description: Uvod/Cilj: Proces zdravstvene nege (PZN) predstavlja osnovni, sistematičan i individualizovan metod rada u sestrinstvu koji omogućava holistički pristup pacijentu. Njegova primena je od posebnog značaja u psihijatrijskoj nezi, gde su potrebe korisnika kompleksne i zahtevaju kontinuirano praćenje subjektivnih i objektivnih pokazatelja mentalnog stanja. Cilj ovog rada je prikaz primene procesa zdravstvene nege kod osobe sa problemima u mentalnom zdravlju kroz studiju slučaja. Prikaz slučaja: Istraživanje je sprovedeno u Domu za duševno obolela lica „1. oktobar“, Stari Lec. Ispitanik je pacijent muškog pola, star 61 godinu, sa medicinskom dijagnozom F20.0 (schizophrenia paranoides). Pacijent je hospitalizovan od 2013. godine, a kliničku sliku karakterišu akustične halucinacije, ubrzan misaoni tok (tahipsihija), povišeno raspoloženje (hipertimija) i pojačana voljna aktivnost (hiperbulija) bez realizacije planova. Takođe je identifikovan poremećaj spavanja (insomnija) i narušeni porodični odnosi sa ocem. Primenom PZN-a identifikovano je sedam sestrinskih dijagnoza. Plan nege obuhvatio je 15 samostalnih i 6 međuzavisnih sestrinskih intervencija. Ključne mere nege uključivale su uspostavljanje terapijskog odnosa i poverenja, kontinuirano praćenje i kontrolu halucinacija, sprovođenje higijensko-dijetetskog režima radi regulacije sna, usmeravanje pacijenta tokom logoreičnog govora, kao i podršku u održavanju socijalnih kontakata sa sinovima. Evaluacijom je utvrđeno delimično postizanje ciljeva u smislu stabilizacije ponašanja i bolje saradnje u aktivnostima samozbrinjavanja. Zaključak: Studija slučaja potvrđuje da PZN omogućava svestrano sagledavanje pacijentovih potreba i jasnu definiciju sestrinske uloge u multidisciplinarnom timu. Neophodna je implementacija PZN-a u obaveznu sestrinsku dokumentaciju na nacionalnom nivou, kako bi se osigurao kvalitet, kontinuitet i pravna sigurnost u lečenju i nezi lica sa mentalnim smetnjama.
subject: Prikaz slučaja
  topic: section
subject: Array
  topic: keywords
creator: Ana Žigić
creator: Katarina Pavlović Jugović
creator: Slavica Lazić
creator: Vesna R. Jovanović
rights: Sva prava zadržana (c) 2026 Zdravstvena zaštita
date: 2026-06-22
publication date: 2026-06-22
doi: 10.5937/zdravzast54-63101

LEKOVI PROTIV BOLA SA POSEBNIM OSVRTOM NA TRAMADOL
type: item
description: Bol predstavlja značajan medicinski i socijalni problem jer utiče na svakodnevno funkcionisanje, kao i na do psihičko, emocionalno i socijalno blagostanje, uzrokujući značajne zdravstvene i ekonomske posledice. Kontrola bola jedan je od osnovnih ciljeva savremene medicine, a lekovi koji se koriste u tu svrhu nazivaju se analgetici. Ne postoji jedinstveni lek koji odgovara svakoj vrsti bola, zbog čega je individualni pristup svakom pacijentu od ključnog značaja za lečenje. Cilj je dokazati da upotreba tramadola u otklanjanju i ublažavanju bola, uz jasno definisane indikacije, strogo kontrolisan način primene, precizno određenu dozu i ograničeno vreme primene, može predstavljati efikasnu terapijsku opciju za lečenje umerenog i umereno jakog bola kada su lekovi prvog reda nedovoljno efikasni ili kontraindikovani. „Lek istovremeno predstavlja i lek i otrov!” Kada se koristi prema indikacijama i u skladu sa uputstvom za primenu, ispoljava svoje pozitivno dejastvo, dok u slučaju nepoštovanja indikacija, terapiskih doza, vremenskog intervala i dužine trajanja terapije može ispoljiti negativne efekte. Zdravstveni radnici su u obavezi da procene rizik od zavisnosti pre započinjanja terapije.
subject: Pregledni rad
  topic: section
subject: Array
  topic: keywords
creator: Tatjana Ristić
creator: Maja Babić
creator: Saša Vučetić
creator: Saška Trnkić Andrejević4
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-66674

GLAS I GOVOR KOD PARKINSONOVE BOLESTI: KLINIČKE ODLIKE HIPOKINETIČKE DISFONIJE
type: item
description: Parkinsonova bolest je hronično, progresivno neurodegenerativno oboljenje koje se primarno manifestuje poremećajima motorike, ali značajno utiče i na glas i govor. Jedna od čestih i klinički značajnih manifestacija bolesti jeste hipokinetička disfonija, koja nastaje kao posledica centralnog dopaminergičkog deficita i hipokinezije mišića uključenih u respiraciju, fonaciju i artikulaciju. Cilj ovog preglednog rada jeste prikaz osnovnih neuroloških i kliničkih karakteristika Parkinsonove bolesti, mehanizama nastanka hipokinetičke disfonije, kao i glasovnih, govornih i paralingvističkih osobina pacijenata sa ovim oboljenjem, uz sagledavanje implikacija za kliničku i logopedsku praksu. Pretraga relevantnih izvora podataka izvršena je putem pretraživača Google Scholar Advanced Search i Konzorcijuma biblioteka Srbije za objedinjenu nabavku (KoBSON), pri čemu su analizirani savremeni izvori iz oblasti neurologije, fonijatrije i logopedije. Rezultati pregleda ukazuju da poremećaji glasa i govora, uključujući hipofoniju, monotoniju, smanjenu varijaciju intonacije i dezorganizovanu prozodiju, značajno narušavaju komunikaciju i kvalitet života obolelih. Posebno su izraženi deficiti paralingvističke komunikacije, koji doprinose socijalnoj izolaciji pacijenata. Može se zaključiti da su pravovremeno prepoznavanje hipokinetičke disfonije i interdisciplinarni pristup, uz aktivno uključivanje u logopedski tretman, od ključnog značaja za očuvanje komunikacijskih sposobnosti i unapređenje ukupnog funkcionisanja osoba sa Parkinsonovom bolešću.
subject: Pregledni rad
  topic: section
subject: Array
  topic: keywords
creator: Ivana Ilić Savić
creator: Mirjana Petrović-Lazić
creator: Snežana Babac
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-64015

PROBIOTIČKA SUPLEMENTACIJA ZA RESTAURACIJU CREVNE MIKROBIOTE KOD NOVOROĐENČADI ROĐENIH CARSKIM REZOM
type: item
description: Rano uspostavljanje crevne mikrobiote novorođenčadi značajno je poremećeno kod dece rođene carskim rezom, uz karakteristično odsustvo korisnih anaerobnih bakterija i veći udeo oportunističkih mikroorganizama. Ova početna disbioza povezana je sa povećanim rizikom od alergija, infekcija i drugih imunoloških disbalansa. Probiotička suplementacija predstavlja strategiju za ispravljanje ovih poremećaja. Upotreba specifičnih sojeva, posebno iz rodova Lactobacillus i Bifidobacterium, može ubrzati kolonizaciju crevnom mikrobiotom koja je slična onoj kod dece rođene vaginalnim putem. Ovi probiotici moduliraju imunološki odgovor, smanjujući Th2 profil i podstičući antiinflamatorne signale, dok istovremeno jačaju intestinalnu barijeru i poboljšavaju produkciju kratkolančanih masnih kiselina. Klinički podaci ukazuju na pozitivne efekte, uključujući smanjenje gastrointestinalnih tegoba i incidencije nekrotizirajućeg enterokolitisa kod prevremeno rođene dece, kao i poboljšanje imunoloških markera. Mehanizmi delovanja obuhvataju konkurenciju za resurse, produkciju bakteriocina i interakciju sa imunim ćelijama. Iako postojeći dokazi podržavaju potencijal probiotika u obnovi mikrobiote, varijabilnost među studijama ističe potrebu za dugoročnim praćenjem i standardizovanim protokolima kako bi se potpuno procenili zdravstveni ishodi kod ove populacije.
subject: Pregledni rad
  topic: section
subject: Array
  topic: keywords
creator: Ivana Stepanović
creator: Jovana Radovanović
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-65136

NUTRITIVNE INTERVENCIJE I KOGNITIVNI ISHODI KOD DECE OD DRUGE DO ŠESTE GODINE ŽIVOTA
type: item
description: Razvoj kognitivnih sposobnosti dece uzrasta od 2 do 6 godina u značajnoj meri zavisi od nutritivnog statusa. Ovo istraživanje ispituje efikasnost nutritivnih intervencija u odnosu na biološke, socijalne i obrazovne faktore. Prenatalna suplementacija i viši nivo obrazovanja majki povezuju se sa povoljnijim kognitivnim ishodima, dok deca rođena sa niskom porođajnom težinom pokazuju dugotrajnija kašnjenja u kognitivnom razvoju. Efikasnost intervencija varira. Multinutrijentne suplementacije sa pet ili više hranljivih materija pokazuju širi uticaj na kognitivne funkcije u poređenju sa ciljanim suplementacijama. Posebno značajan period za primenu ovog programa predstavlja uzrast između 6. i 18. meseca života. Integracija nutritivne podrške sa obrazovnim pristupima koji uključuju strukturisanu igru i fizičku aktivnost može podstaći paralelan razvoj motoričkih i kognitivnih veština. Metodološki izazovi uključuju potrebu za sprovođenjem randomizovanih kontrolisanih studija, dužim periodima praćenja i korišćenjem laboratorijskih biomarkera za procenu statusa nutrijenata. Rezultati ukazuju na to da efekti intervencija zavise od početnog nutritivnog i zdravstvenog stanja deteta, trajanja tretmana i socijalnog konteksta. Preporuke za buduća istraživanja uključuju proširenje obuhvata na ruralne populacije i decu sa posebnim potrebama, standardizaciju mernih metoda i dugoročno praćenje radi procene održivosti postignutih koristi. Ovakav integralni pristup naglašava važnost koordinacije između zdravstvenih i obrazovnih sektora u cilju unapređenja kognitivnog razvoja.
subject: Pregledni rad
  topic: section
subject: Array
  topic: keywords
creator: Ivana Stepanović
creator: Jovana Radovanović
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-65347

DARIEROVA BOLEST – RETROSPEKTIVNI PRIKAY 67 SLUČAJEVA
type: item
description: Uvod/cilj: Darierova bolest predstavlja retku autozomno dominantnu genodermatozu uzrokovanu mutacijama gena ATP2A2, sa karakterističnim kliničkim i histopatološkim nalazima. Cilj ovog rada bio je prikaz epidemioloških i terapijskih karakteristika pacijenata sa Darierovom bolešću lečenih u tercijarnoj ustanovi tokom petnaestogodišnjeg perioda. Metode: Sprovedena je retrospektivna kohortna studija koja je obuhvatila 67 pacijenata sa dijagnozom Darierove bolesti lečenih na Klinici za dermatovenerologiju Univerzitetskog kliničkog centra Srbije u Beogradu. Dijagnoza je postavljena na osnovu karakteristične kliničke slike i histopatološke verifikacije. Analizirani su epidemiološki, klinički i terapijski parametri pacijenata. Rezultati: U ispitivanoj grupi zabeležena je predominacija ženskog pola (66%), dok su se prve kožne promene najčešće javljale tokom adolescencije i rane odrasle dobi. Pozitivna porodična anamneza registrovana je kod 48% pacijenata, što potvrđuje autozomno dominantni obrazac nasleđivanja. Promene su dominantno bile lokalizovane na trupu (85%). Neuropsihijatrijski komorbiditeti evidentirani su kod 16% ispitanika. Lokalna terapija primenjivana je kod svih pacijenata, dok su sistemski retinoidi korišćeni kod 51% pacijenata, uglavnom kod generalizovanih formi bolesti. Zaključak: Rezultati ukazuju na hroničan tok bolesti, izraženu fenotipsku varijabilnost i potrebu za individualizovanim terapijskim pristupom.
subject: Originalni rad
  topic: section
subject: Array
  topic: keywords
creator: Nađa Nišević
creator: Aleksandra Nikolić
creator: Milica Mihajlović
creator: Dušan Elboursh
creator: Dražen Radanović
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-65143

GLOBALNA GEOGRAFIJA UZROČNIKA ENDOKARDITISA: ETIOLOGIJA I REZISTENCIJA U 21. VEKU
type: item
description: Uvod/cilj: Etiologija infektivnog endokarditisa je raznolika i kompleksna. Značajno se razlikuje u zavisnosti od geografskog područja, socioekonomskih uslova, dostupnosti zdravstvene zaštite i prevalencije predisponirajućih faktora. Cilj ovog rada je analiza globalne geografske raspodele uzročnika infektivnog endokarditisa u 21. veku, sa fokusom na regionalne razlike u etiologiji, dijagnostici, terapiji i problemu antimikrobne rezistencije. Metode: Sprovedena je sekundarna analiza podataka. U obradi podataka korišćena je deskriptivna statistika radi kvantifikovanja učestalosti uzročnika, zastupljenosti rezistentnih sojeva i regionalnih etioloških razlika. Rezultati: U razvijenim regionima (Severna Amerika i Zapadna Evropa) dominira Staphylococcus aureus, često povezan sa zdravstvenom negom (30–35%) i visokom stopom MRSA rezistencije (do 28%). Nasuprot tome, u zemljama u razvoju i dalje su zastupljeniji streptokoki, uz perzistenciju reumatske bolesti srca. Dostupnost transezofagealne ehokardiografije (TEE) i hirurškog lečenja značajno je veća u razvijenim zemljama, što direktno utiče na nižu stopu mortaliteta (14–15%) u odnosu na regione sa ograničenim resursima (22%). Zaključak: Infektivni endokarditis evoluirao je u bolest povezanu sa savremenom medicinom i starenjem populacije u razvijenim zemljama, dok u ostatku sveta ostaje bolest povezana sa nepovoljnim socioekonomskim uslovima. Visok mortalitet i rastuća antimikrobna rezistencija zahtevaju globalnu standardizaciju dijagnostike i lokalno prilagođene terapijske strategije.
subject: Originalni rad
  topic: section
subject: Array
  topic: keywords
creator: Saška Trnkić Andrejević
creator: Tatjana Ristić
creator: Dejan Čučulanović
creator: Snežana Ćirić Zdravković
creator: Desa Nastasijević Borovac
rights: Sva prava zadržana (c) 2026 Zdravstvena zaštita
date: 2026-05-29
publication date: 2026-05-29
doi: 10.5937/zdravzast55-67159

KRANIOFACIJALNE METASTAZE ADENOKARCINOMA GASTROINTESTINALNOG POREKLA: IZAZOV U DIJAGNOSTICI
type: item
description: Uvod/ciljevi: Adenokarcinomi gastrointestinalnog porekla retko metastaziraju u kraniofacijalnu regiju. Ovakve manifestacije, naročito uz sumnju na leptomeningealno širenje, odlikuju se visokom agresivnošću i lošom prognozom. Cilj rada je prikaz slučaja masivne kraniofacijalne metastaze adenokarcinoma atipične prezentacije i fulminantnog toka. Prikaz bolesnika: Sprovedena je retrospektivna analiza medicinske dokumentacije 74-godišnje pacijentkinje. Pacijentkinja je primljena u Urgentni centar zbog naglog poremećaja stanja svesti. Radiološki je utvrđena masivna frontoparijetalna lezija sa destrukcijom kraniofacijalnih kostiju i invazijom orbite, sfenoidalne i temporalne kosti, te infratemporalne jame. Nisu uočene intraparenhimske lezije mozga, ali je postavljena sumnja na leptomeningealno zahvatanje. Otkrivene su i metastaze u jetri i kičmenim pršljenovima (Th1, L1, L3). Patohistološkom i imunohistohemijskom analizom biopsijskog uzorka kraniofacijalne mase potvrđen je adenokarcinom imunofenotipa koji ukazuje na gastrointestinalno poreklo. Uprkos intenzivnom multidisciplinarnom lečenju, klinički tok je bio fulminantan, sa letalnim ishodom četvrtog dana hospitalizacije. Zaključak: Kraniofacijalne metastaze adenokarcinoma mogu biti prva manifestacija okultnog gastrointestinalnog maligniteta. Ekstenzivna koštana destrukcija i leptomeningealna diseminacija uslovljavaju izrazito nepovoljan ishod. Ovaj slučaj naglašava važnost brze dijagnostike i visokog stepena kliničke sumnje kod pacijenata sa atipičnim koštanim lezijama lobanje i akutnim neurološkim pogoršanjem.
subject: Prikaz slučaja
  topic: section
subject: Array
  topic: keywords
creator: Dražen Radanović
creator: Dušan Micić
creator: Ana Drakul
creator: Marko Đurović
creator: Mihajlo Ćurčić
creator: Marija Rudić
creator: Vanja Misić Mandić
creator: Sonja Giljača
creator: Emilija Manojlović Gačić
rights: Sva prava zadržana (c) 2026 Zdravstvena zaštita
date: 2026-03-06
publication date: 2026-03-06
doi: 10.5937/zdravzast54-63122

SPECIFIČNOSTI ZDRAVSTVENE NEGE PACIJENATA SA AFEKTIVNIM POREMEĆAJEM RASPOLOŽENJA
type: item
description: Uvod/cilj: Afektivni poremećaji raspoloženja (APR) spadaju u najčešća psihijatrijska oboljenja savremenog doba, sa rastućom prevalencijom među mlađom populacijom. Unipolarna depresija, kao najčešći oblik, predstavlja jedan od vodećih globalnih uzroka opterećenja bolestima i mortaliteta usled suicida. Cilj ovog rada je analiza specifičnosti zdravstvene nege i uloge medicinske sestre u terapijskom tretmanu pacijenata sa APR. Metode: U radu je primenjena metoda analize stručne i naučne literature dostupne u elektronskim bazama (PubMed, NCBI, SCIndex, Google Scholar). Korišćene su ključne reči: „afektivni poremećaji raspoloženja”, „zdravstvena nega”, „sestrinske intervencije”, „medicinska sestra”. Pretražena je literatura objavljena u periodu od 2014. do 2024. godine. Rezultati: Najzastupljeniji oblici APR su depresivni i bipolarni poremećaj. Etiologija je kompleksna, a značajnu ulogu igraju psihosocijalni stresori i trauma. Medicinske sestre, kroz terapijsku komunikaciju i kontinuirano praćenje, ključno doprinose stabilizaciji pacijenta i sprovođenju terapijskog plana. Zaključak: APR karakteriše visoka učestalost i predominacija ženskog pola. Unapređenje procesa nege kroz holistički pristup i standardizaciju intervencija značajno doprinosi kvalitetu lečenja i smanjenju rizika od komplikacija.
subject: Pregledni rad
  topic: section
subject: Array
  topic: keywords
creator: Isidora Joksimović
creator: Marijana Dabić
creator: Slavica Lazić
creator: Katarina Pavlović Jogović
creator: Vesna R. Jovanović
rights: Sva prava zadržana (c) 2026 Zdravstvena zaštita
date: 2026-01-26
publication date: 2026-01-26
doi: 10.5937/zdravzast54-62926

ENDOKRINE I IMUNOLOŠKE PROMENE U TEŠKOJ TRAUMI: SAVREMENI BIOMARKERI, PROGNOSTIČKI FAKTORI I KLINIČKE IMPLIKACIJE
type: item
description: Teška trauma pokreće složen i dinamičan odgovor organizma koji obuhvata istovremene endokrine, imunološke i metaboličke promene, sa direktnim uticajem na klinički tok i ishod lečenja. Aktivacija hipotalamo–hipofizno–adrenalne ose, promene u lučenju kateholamina, poremećaji tireoidne funkcije i disbalans inflamatornog odgovora predstavljaju ključne komponente sistemskog odgovora na traumatski stres. Cilj ovog preglednog rada bio je da se, na osnovu savremene literature, sistematizuju endokrini i imunološki biomarkeri koji imaju prognostički značaj kod pacijenata sa teškom traumom, kao i da se sagledaju njihove kliničke implikacije u intenzivnoj medicini. Pregledom relevantnih radova objavljenih u periodu od 2014. do 2025. godine analizirane su promene koncentracija kortizola i kateholamina, sindrom insuficijencije kortikosteroida povezan sa kritičnom bolešću (CIRCI), ne-tiroidni sindrom bolesti (NTIS), kao i inflamatorni biomarkeri poput interleukina-6 i C-reaktivnog proteina. Posebna pažnja posvećena je njihovoj ulozi u predikciji mortaliteta, razvoja multiple organske disfunkcije, respiratornog pogoršanja i septičkih komplikacija. Dostupni podaci ukazuju da rani poremećaji endokrinih osa, naročito abnormalni obrasci kortizolne i tireoidne reakcije, imaju značajnu prognostičku vrednost, dok inflamatorni i transkriptomski biomarkeri omogućavaju precizniju stratifikaciju rizika u ranim fazama kritične bolesti. Integracija endokrinih, imunoloških i metaboličkih biomarkera sa kliničkim parametrima i demografskim karakteristikama pacijenata predstavlja osnovu savremenog, personalizovanog pristupa u lečenju teške traume. Dalja istraživanja treba da budu usmerena ka standardizaciji dijagnostičkih kriterijuma, optimalnom vremenu uzorkovanja i evaluaciji terapijskih intervencija, sa ciljem unapređenja ishoda i smanjenja mortaliteta kod kritično obolelih pacijenata.
subject: Pregledni rad
  topic: section
subject: Array
  topic: keywords
creator: Filip Radović
creator: Mihajlo Ćurčić
creator: Marija Rudić
creator: Ana Drakul
creator: Dražen Radanović
creator: Vanja Misić Mandić
creator: Sonja Giljača
creator: Nikola Slijepčević
rights: Sva prava zadržana (c) 2026 Zdravstvena zaštita
date: 2026-01-28
publication date: 2026-01-28
doi: 10.5937/zdravzast54-63065

ULOGA MIKROBIOLOGIJE I INFLAMATORNIH BIOMARKERA U PLANIRANJU REKONSTRUKTIVNOG LEČENJA HRONIČNIH RANA: PREGLED LITERATURE
type: item
description: Hronične rane predstavljaju značajan klinički i javnozdravstveni problem, sa rastućom učestalošću kod starije populacije i pacijenata sa dijabetesom i vaskularnim oboljenjima. Pravovremeno planiranje rekonstruktivnog lečenja zahteva razumevanje mikrobioloških procesa i inflamatornih biomarkera koji odražavaju stanje rane. Cilj ovog preglednog rada je analizirati savremene pristupe u dijagnostici i planiranju rekonstruktivnog lečenja hroničnih rana posebno kroz sagledavanje značaja uloge mikrobiologije i inflamatornih biomarkera. U radu prikazan je pregled 18 relevantnih radova objavljenih u periodu 2010–2025. godine, sa fokusom na mikrobiološki profil, inflamatorne biomarkere i rekonstruktivne modalitete lečenja.Dominantni mikroorganizmi u hroničnim ranama su Staphylococcus aureus, Pseudomonas aeruginosa i Acinetobacter baumannii. Povišeni CRP i IL-6 koreliraju sa infekcijom i lošim ishodom graftova, dok normalizacija ovih vrednosti označava spremnost rane za rekonstrukciju. Epidemiološki podaci pokazuju porast prevalencije hroničnih rana od 8–10% godišnje u Evropi, uz rast rezistencije bakterija. Mikrobiološka kontrola i praćenje inflamatornih biomarkera treba da postanu sastavni deo algoritma planiranja rekonstruktivnih procedura kod hroničnih rana. Ovakav pristup doprinosi boljoj predikciji ishoda, smanjenju komplikacija i racionalizaciji terapije.
subject: Pregledni rad
  topic: section
subject: Array
  topic: keywords
creator: Jelena Milović
creator: Dražen Radanović
creator: Mihajlo Ćurčić
creator: Vanja Misić Mandić
creator: Marija Rudić
creator: Saša Knežević
creator: Sonja Giljača
rights: Sva prava zadržana (c) 2026 Zdravstvena zaštita
date: 2026-01-28
publication date: 2026-01-28
doi: 10.5937/zdravzast54-62525

FAKTORI RIZIKA ZA NASTANAK AKUTNOG INFARKTA MIOKARDA U REPUBLICI SRBIJI
type: item
description: Uvod/cilj: Akutni infarkt miokarda (AIM) jedan je od vodećih uzroka obolevanja i umiranja od kardiovaskularnih bolesti (KVB) globalno, pri čemu je razvoj bolesti snažno povezan sa prisustvom i interakcijom više faktora rizika – nemodifikabilnih (pol, starost, porodična anamneza) i modifikabilnih (hipertenzija, dislipidemija, pušenje, gojaznost, fizička neaktivnost, dijabetes mellitus, stres). Cilj rada je da se analizira prevalencija ključnih faktora rizika za AIM među pacijentima sa akutnim koronarnim sindromom (AKS) lečenim u koronarnim jedinicama u Republici Srbiji (2006–2011), kao i u opštoj populaciji Srbije (2012–2022), uz poređenje sa evropskim i globalnim prosekom radi boljeg sagledavanja opterećenja faktorima rizika i dodatnog uvida u potrebu za unapređenjem preventivnih intervencija na nacionalnom nivou. Metode: Sprovedena je deskriptivna epidemiološka studija. Podaci o prevalenciji faktora rizika kod hospitalizovanih pacijenata sa akutnim koronarnim sindromom (AKS) za period 2006–2011. godine preuzeti su iz godišnjih publikacija Instituta za javno zdravlje Srbije „Dr Milan Jovanović Batut” – Registra za akutni koronarni sindrom. Prevalencija istih faktora rizika u opštoj populaciji Republike Srbije za period 2012–2022. godine analizirana je korišćenjem nacionalnih i međunarodnih sekundarnih izvora podataka, uključujući izveštaje Svetske zdravstvene organizacije (World Health Organization – WHO), Globalnog istraživanja o upotrebi duvana kod odraslih (Global Adult Tobacco Survey – GATS), Studije globalnog opterećenja bolestima (Global Burden of Disease Study – GBD), nacionalna zdravstvena istraživanja iz 2013. i 2019. godine, kao i Evropskog zdravstvenog istraživanja (European Health Interview Survey – EHIS). Faktori rizika definisani su u skladu sa metodologijom korišćenih izvora podataka i važećim međunarodnim smernicama. Rezultati: Kod pacijenata sa AKS hospitalizovanih u koronarnim jedinicama u Republici Srbiji zabeležena je visoka prevalencija svih ana…
subject: Originalni rad
  topic: section
subject: Array
  topic: keywords
creator: Marija Matić
rights: Sva prava zadržana (c) 2026 Zdravstvena zaštita
date: 2026-01-27
publication date: 2026-01-27
doi: 10.5937/zdravzast54-63252

INCIDENCIJA AKUTNOG INFARKTA MIOKARDA U REPUBLICI SRBIJI U PERIODU OD 2006. DO 2022. GODINE
type: item
description: Uvod/cilj: Kardiovaskularne bolesti (KVB) predstavljaju vodeći uzrok umiranja na globalnom nivou i odgovorne su za više od 19,8 miliona smrtnih ishoda u 2022. godini, što je 32% svih umrlih prema podacima SZO. Od svih umrlih od KVB čak 85% je umrlo od akutnog infarkta miokarda (AIM) i moždanog udara. Najveći broj umrlih je u zemljama sa srednjim i niskim prihodima. Cilj rada je da se analizira kretanje obolevanja od akutnog infarkta miokarda u Republici Srbiji u periodu od 2006. do 2022. godine. Metode: Podaci o novoobolelima od AIM za period 2006–2022. godine preuzeti su iz Nacionalnog registra za akutni koronarni sindrom, koji vodi Institut za javno zdravlje Srbije „Dr Milan Jovanović Batut”, kao i iz zvaničnih Zdravstveno-statističkih godišnjaka Republike Srbije za posmatrani period. Korišćene su sirove stope incidencije (CR) i standardizovane stope incidencije (ASR-E i ASR-W), prilagođene evropskoj i svetskoj populaciji. Rezultati: U posmatranom periodu dolazi do opadanja standardizovanih stopa incidencije standardizovanih prema populaciji Evrope (ASR-E: 170,9 → 147,4 na 100.000 stanovnika) i sveta (ASR-W: 118,2 → 101,8 na 100.000 stanovnika). Kretanje stopa incidencije je variralo tokom posmatranog perioda, tako što je najviša standardizovana stopa incidencije (183,7 na 100.000), standardizovana prema populaciji Evrope, zabeležena 2009. godine, a najniža 2017. godine (132,3 na 100.000), a najviša standardizovana stopa incidencije, standardizovana prema populaciji sveta, kretala se od 126,1 na 100.000 u 2009. godini do 91,0 u 2017. godini. Zaključak: Smanjenje standardizovanih stopa incidencije za AIM u R. Srbiji, od 2006. do 2022. godine, verovatno je rezultat bolje kontrole faktora rizika (šira upotreba statina i savremenih antihipertenziva u primarnoj i sekundarnoj prevenciji) i uspešnosti nacionalnih preventivnih programa (edukacija stanovništva o simptomima i značaju zdrave ishrane i fizičke aktivnosti, kao i kampanje za prestanak pušenja). Takođe, došlo je…
subject: Originalni rad
  topic: section
subject: Array
  topic: keywords
creator: Marija Matić
rights: Sva prava zadržana (c) 2026 Zdravstvena zaštita
date: 2026-01-26
publication date: 2026-01-26
doi: 10.5937/zdravzast54-63231

IZAZOVI UPRAVLJANJA PROCESOM PROGRAMA DONACIJA REPRODUKTIVNIH ĆELIJA U SRBIJI
type: item
description: Uvod/cilj: Ova studija ispituje izazove upravljanja sistemom doniranja jajnih ćelija i sperme u Srbiji. Nedostatak lokalnih donora zahteva uvoz doniranih reproduktivnih ćelija, što zahteva koordinaciju između klinika, regulatornih agencija i međunarodnih banaka tkiva. Glavni cilj je analiza uloga i odgovornosti ključnih institucija i zainteresovanih strana u programu doniranja i istraživanje mogućnosti za poboljšanje sistema kroz kliničku harmonizaciju i analizu implementacije u klinikama za plodnost. Metode: Deskriptivna statistika je primenjena na podatke prikupljene korišćenjem upitnika poslatog klinikama za vantelesnu oplodnju, korišćenjem RACI (engl. Resposinble, Accoutable, Consulted, Informed) matrice za definisanje institucionalnih uloga i sprovođenjem SWOT (engl. Strengths, Weaknesses, Opportunities, Threats) analize na osnovu rezultata RACI matrice. Rezultati: RACI je filtrirao osam ključnih institucija sa njihovim dodeljenim odgovornostima. Ministarstvo zdravlja ima najveći broj informacionih odgovornosti, potvrđujući svoju vodeću, regulatornu i nadzornu ulogu u sistemu. Na osnovu obrađenog upitnika, klinički embriolozi obavljaju većinu zadataka dokumentacije, uključujući pakovanje i otpremu (47,1%) i komunikaciju sa bankama tkiva (58,8%). Većina ispitanika (41,2%) je izjavila da se greške u dokumentaciji retko dešavaju, dok su neusaglašenosti stranih banaka bile veoma retke (70,6%), a institucionalna podrška Ministarstva se smatrala ograničenom. Zaključak: Rezultati ističu sistem sa nejasnom i ograničenom strateškom komunikacijom koristeći RACI matricu i pokazali su se korisnim u razjašnjavanju institucionalnih uloga, dok je SWOT analiza istakla i snage (stručni kapacitet) i pretnje da prekomerna centralizacija odgovornosti i izvršnih uloga može preopteretiti instituciju i usporiti procese. Buduća istraživanja treba da se fokusiraju na kvantitativne analize kliničkih ishoda vezanih za poreklo i kvalitet doniranog materijala, kao i na uporedn…
subject: Originalni rad
  topic: section
subject: Array
  topic: keywords
creator: Biljana Djordjević
creator: Lela Šurlan
creator: Ana Mitrović Jovanović
creator: Dejan Petrović
rights: Sva prava zadržana (c) 2026 Zdravstvena zaštita
date: 2026-01-26
publication date: 2026-01-26
doi: 10.5937/zdravzast54-61363

PREVENCIJA ISHEMIJSKE BOLESTI SRCA
type: item
description: Ishemijska bolest srca (IBS) globalno je vodeći uzrok smrtnosti, a u Srbiji je odgovorna za više od 45% svih smrtnih slučajeva, što je znatno iznad proseka Evropske unije. Nastaje kao posledica ateroskleroze koronarnih arterija, a glavni faktori rizika uključuju pušenje, hipertenziju, dislipidemiju, dijabetes, gojaznost, fizičku neaktivnost, nezdravu ishranu i stres. Prevencija kao osnov javnog zdravlja i zdravstvene politike svake zemlje predstavlja skup mera i aktivnosti usmerenih na očuvanje i unapređenje zdravlja, sprečavanje nastanka bolesti i komplikacija, kao i smanjenje smrtnosti i invaliditeta u populaciji i obuhvata primordijalni, primarni, sekundarni i tercijarni nivo. Ključne mere su usvajanje zdravih životnih navika: pravilna mediteranska ishrana, redovna fizička aktivnost (najmanje 150 minuta umerenog vežbanja nedeljno), održavanje zdrave telesne mase i prestanak pušenja. Kontrola bioloških faktora rizika, poput hipertenzije, dijabetesa i povišenog holesterola, takođe je esencijalna. Skrining program u okviru primarne prevencije igra važnu ulogu u ranom otkrivanju lica sa povećanim rizikom od IBS. Sekundarna prevencija obuhvata adekvatno lečenje i mere za sprečavanje daljih komplikacija kod pacijenata koji već boluju od IBS-a. Ovo uključuje farmakološku terapiju (antiagregacioni lekovi, beta-blokatori, statini), invazivne procedure poput koronarnih intervencija ili bajpas hirurgije i promenu loših životnih navika. Tercijarna prevencija usmerena je na rehabilitaciju pacijenata, smanjenje komplikacija i poboljšanje kvaliteta života. Iako su preporuke za prevenciju jasno definisane, njihova primena u Srbiji se suočava s izazovima. Neophodna je bolja koordinacija, kontinuirana edukacija stanovništva i unapređenje sistema zdravstvene zaštite, posebno u oblasti posthospitalne rehabilitacije. Sveobuhvatan, integrisan pristup koji uključuje javnozdravstvene i medicinske intervencije ključan je za dugoročno smanjenje tereta IBS u Srbiji.
subject: Pregledni rad
  topic: section
subject: Array
  topic: keywords
creator: Olivera Ninković
creator: Sandra Grujičić
rights: Sva prava zadržana (c) 2025 Zdravstvena zaštita
date: 2025-12-02
publication date: 2025-12-02
doi: 10.5937/zdravzast54-61636

POREMEĆAJI GLASA KOD TRANSRODNIH OSOBA: ETIOLOGIJA, KLINIČKA SLIKA I TERAPIJSKI PRISTUPI
type: item
description: Poremećaji glasa kod transrodnih osoba predstavljaju značajan izazov u procesu afirmacije roda, jer glas direktno utiče na percepciju rodnog identiteta i psihosocijalno blagostanje. Cilj ovog rada je da pruži sveobuhvatan pregled etiologije, kliničke slike i terapijskih pristupa poremećaja glasa kod transrodnih osoba. Analizirani su hormonski, anatomski i psihosocijalni faktori koji utiču na promene glasa, tipični simptomi i akustičke karakteristike, kao i različite metode tretmana, uključujući vokalnu terapiju, fonohirurgiju i multidisciplinarni pristup. Hormonska terapija kod trans muškaraca dovodi do značajnih promena glasa, dok kod trans žena ona često nije dovoljna za postizanje željene percepcije roda, te je potrebna dodatna vokalna terapija ili fonohirurgija. Vokalna terapija, kada je potrebno, fonohirurgija predstavljaju efikasne metode za korekciju glasa, a multidisciplinarni pristup omogućava optimalne ishode i poboljšanje kvaliteta života. Ipak, nedostatak standardizovanih protokola i longitudinalnih studija naglašava potrebu za daljim istraživanjima i individualizacijom terapije. Zaključno, uspešna intervencija kod poremećaja glasa kod transrodnih osoba zahteva integraciju medicinskih, logopedskih i psiholoških metoda, sa ciljem postizanja glasovne funkcije koja je u skladu sa rodnim identitetom i podrške psihosocijalnom blagostanju.
subject: Pregledni rad
  topic: section
subject: Array
  topic: keywords
creator: Ivana Ilić Savić
creator: Mirjana Petrović-Lazić
rights: Sva prava zadržana (c) 2025 Zdravstvena zaštita
date: 2025-11-30
publication date: 2025-11-30
doi: 10.5937/zdravzast54-62243

FUNKCIONALNI PROFIL I PRIDRUŽENI POREMEĆAJI KOD DECE SA CEREBRALNOM PARALIZOM U SRBIJI
type: item
description: Uvod/cilj: Cerebralna paraliza je trajno i heterogeno stanje koje zahteva kontinuiranu i sveobuhvatnu podršku više različitih službi, uključujući zdravstvene radnike. Informacije o funkcionalnim karakteristikama osoba sa cerebralnom paralizom su neophodne kako bi se efikasno planirale usluge i savetovanje porodica u kliničkim uslovima. Ipak, u Srbiji ne postoji nacionalna baza podataka ili registar. Ova deskriptivna i eksplorativna studija imala je za cilj da ispita funkcionalne karakteristike i učestalost pridruženih smetnji kod uzorka dece školskog uzrasta sa cerebralnom paralizom u Srbiji. Metode: Analiziran je prigodan uzorak od 117 dece i adolescenata sa cerebralnom paralizom (56,4% dečaka), uzrasta od 7 do 18 godina (M = 13,23; SD = 3,36). Podaci o tipu cerebralne paralize, funkcionalnosti grube motorike, finih i bimanualnih sposobnosti, intelektualnom funkcionisanju, senzornim oštećenjima (vida, sluha), epilepsiji i opštem zdravstvenom stanju prikupljeni su iz dostupne medicinske, obrazovne i psihološke dokumentacije i analizirani deskriptivnom statistikom. Rezultati: Najčešći tip cerebralne paralize bio je spastični (65,8%), često praćen intelektualnim teškoćama (67,5%), oštećenjem vida (33,3%) i epilepsijom (24,7%). Gotovo dve trećine učesnika (64,1%) imalo je dve ili više pridruženih smetnji. Većina je imala ograničenja u kretanju, manuelnom funkcionisanju i finim motoričkim veštinama. Zaključak: Osnovne funkcionalne karakteristike i učestalost pridruženih poremećaja bile su uglavnom u skladu sa nacionalnim i međunarodnim izveštajima, uz određene razlike u obrascima javljanja komorbiditeta. Visoka zastupljenost zdravstvenih i razvojnih teškoća potvrđuje da je uspostavljanje nacionalnog registra za cerebralnu paralizu u Srbiji urgentna potreba.
subject: Originalni rad
  topic: section
subject: Array
  topic: keywords
creator: Milena Milićević
rights: Sva prava zadržana (c) 2025 Zdravstvena zaštita
date: 2025-11-30
publication date: 2025-11-30
doi: 10.5937/zdravzast54-60883

EVALUACIJA PLANIRANJA I POTROŠNJE MEDICINSKIH RESURSA U PRIMARNOJ ZDRAVSTVENOJ ZAŠTITI SRBIJE
type: item
description: Uvod/cilj: Efikasno planiranje i potrošnja lekova, sanitetsko-medicinskog materijala i laboratorijskih reagensa u okviru primarne zdravstvene zaštite Republike Srbije direktno utiču na dostupnost terapije, kvalitet usluga i racionalnu upotrebu budžetskih sredstava. Iako postoji formalni okvir za centralizovanu nabavku, praksa pokazuje značajne razlike u kriterijumima, procedurama i institucionalnim pristupima. Cilj istraživanja bio je da se ispita kako ustanove planiraju potrebe, koje kriterijume koriste i kakvu ulogu ima Republički fond za zdravstveno osiguranje (RFZO) Republike Srbije u evaluaciji i realizaciji planova. Metode: Sprovedeno je kvantitativno istraživanje među 136 ustanova primarne zdravstvene zaštite i 26 filijala RFZO, putem upitnika kreiranog na osnovu važećih propisa i stručnih metodoloških uputstava. Podaci su analizirani u Excel okruženju, korišćenjem binarne matrice i tematske klasifikacije odgovora. Rezultati: Većina ustanova (84,6%) oslanja se na istorijsku potrošnju i smernice RFZO, dok samo 8,8% koristi ekonomske kriterijume. Višekriterijumski pristup primenjuje svega 5,1% ustanova. Interna evaluacija nije prisutna u 26,5% ustanova, informacioni sistemi se pretežno koriste u administrativne svrhe. Uočen je obrazac planiranja bez analitičke provere, uz često prebacivanja odgovornosti na RFZO,koji u svom odgovoru navodi da ne vrši evaluaciju niti koristi analitičke alate. Zaključak: Sistem planiranja formalno zadovoljava regulatorne zahteve, ali bez analitičke osnove i funkcionalne evaluacije. Uspostavljanje standardizovanog modela zasnovanog na kliničkim, ekonomskim i epidemiološkim pokazateljima, uz aktivnu evaluativnu ulogu RFZO i dvosmernu institucionalnu povratnu spregu, predstavlja ključni korak ka racionalizaciji i pravičnijem upravljanju zdravstvenim resursima.
subject: Originalni rad
  topic: section
subject: Array
  topic: keywords
creator: Đorđe Jocić
rights: Sva prava zadržana (c) 2025 Zdravstvena zaštita
date: 2025-11-30
publication date: 2025-11-30
doi: 10.5937/zdravzast54-60283

SLUČAJNO OTKRIĆE KONTRALATERALNOG RAKA DOJKE U UZORKU KONTRALATERALNE PROFILAKTIČKE MASTEKTOMIJE: PRIKAZ SLUČAJA
type: item
description: Uvod/cilj: Profilaktička mastektomija može se izvesti kod pacijentkinja sa visokim genetskim ili porodičnim rizikom, a unilateralno uz terapijsku mastektomiju kontralateralne dojke. Iako se maligni proces ne očekuje u profilaktički uklonjenom tkivu, histopatološki nalazi ponekad otkrivaju incidentne karcinome koji mogu uticati na dalji terapijski pristup. Cilj ove studije je da se prikaže klinički slučaj incidentnog otkrića kontralateralnog karcinoma dojke (KRD) u uzorku tkiva dobijenom kontralateralnom profilaktičkom mastektomijom (KPM) kod 46-godišnje pacijentkinje, kod koje je inicijalno dijagnostikovan duktalni karcinom in situ (DCIS) u suprotnoj dojci. Prikaz slučaja: Prikazujemo 46-godišnju pacijentkinju kod koje je inicijalno dijagnostikovan duktalni karcinom in situ (DCIS) desne dojke. Nakon što je odbila adjuvantnu radioterapiju, odlučila se za bilateralnu mastektomiju sa očuvanjem kompleksa bradavica i direktnu rekonstrukciju implantima. Histopatološki nalaz desne dojke potvrdio je DCIS sa fokalnim invazivnim komponentama, dok su u kontralateralnoj dojci neočekivano otkrivena 3 odvojena mikroskopska fokusa DCIS-a, uz prisutne fibrocistične promene i atipičnu duktalnu hiperplaziju. Zaključak: Iako profilaktička mastektomija ne poboljšava uvek ukupno preživljavanje, može doprineti individualizovanom smanjenju rizika, jednostavnijem praćenju i smanjenju anksioznosti, a posebno unapređenju kvaliteta života. Prikazani slučaj potvrđuje njen potencijal u otkrivanju okultnih maligniteta i značaj multidisciplinarnog pristupa u planiranju lečenja.
subject: Prikaz slučaja
  topic: section
subject: Array
  topic: keywords
creator: Dimitrije Kosovac
creator: Branko Suđecki
creator: Olivera Kosovac
creator: Marko Jevtić
creator: Gordana Pupić
rights: Sva prava zadržana (c) 2025 Zdravstvena zaštita
date: 2025-11-06
publication date: 2025-11-06
doi: 10.5937/zdravzast54-62489

PREOPERATIVNI, INTRAOPERATIVNI I POSTOPERATIVNI PREDIKTORI POVEZANI SA KOMPLIKACIJAMA I PREŽIVLJAVANJEM PACIJENATA NAKON RESEKCIJE KOLOREKTUMA
type: item
description: Kolorektalni karcinom je treća najčešće dijagnostikovana forma svih karcinoma, a drugi najsmrtonosniji karcinom na svetu. Međunarodna agencija za istraživanje raka (engl. Internacional Agency for Reasearch on Cancer - IARC) smatra da će se globalno opterećenje društva kolorektalnim rakom povećati za 60%, što predstavlja više od 2,2 miliona novih slušajeva i 1,1 milion smrtnih ishoda do 2030. godine. Cilj ovog preglednog rada jeste da prikaže koji prediktori, u kom delu toka bolesti i na koji način utiču na nastanak postoperativnih komplikacija, kao i na samo preživljavanje pacijenata sa kolorektalnim karcinomom. Povišeni nivoi inflamatornih markera, loš nutritivni status, viša kategorija ASA klasifikacije fizičkog statusa (American Society of Anaesthesiologists) i loše životne navike predstavljaju značajne nezavisne prediktore lošeg preživljavanja i povećavaju rizik od nastanka postoperativnih komplikacija nakon resekcije. Intraoperativno doprinos lošim ishodima daju duže trajanje operativnog zahvata i veliki gubitak krvi tokom operacije. Postoperativne komplikacije (popuštanje anastomoze, postoperativno krvarenje, intraabdominalni apsces, komplikacije stome, opšte komplikacije) samostalno povećavaju rizik od mortaliteta nakon operativnog zahvata.
subject: Pregledni rad
  topic: section
subject: Array
  topic: keywords
creator: Teodora Marković
creator: Sandra Grujičić
rights: Sva prava zadržana (c) 2025 Zdravstvena zaštita
date: 2025-11-30
publication date: 2025-11-30
doi: 10.5937/zdravzast54-61637

DUGOROČNI TREND MORTALITETA OD RAKA BEŠIKE U SRBIJI, 1991-2024: JOINPOINT REGRESIONA ANALIZA
type: item
description: Uvod/cilj: Rak bešike je među glavnim urološkim bolestima. Trendovi mortaliteta od raka bešike značajno variraju širom sveta. Ovo istraživanje imalo je za cilj da proceni vremenske trendove smrtnih slučajeva od raka bešike u Srbiji. Metode: Ovo je populaciono zasnovana deskriptivna epidemiološka studija. Podaci o mortalitetu od raka bešike dobijeni su iz zvanične baze podataka. Direktna standardizacija sa svetskom standardnom populacijom korišćena je za izračunavanje stopa standardizovanih po starosti (ASR) na 100.000 stanovnika. Analiza joinpoint regresije korišćena je za procenu vremenskih trendova u smrtnosti od raka bešike, koristeći prosečnu godišnju procentualnu promenu (AAPC) zajedno sa njenim 95% intervalom poverenja (95% CI) u periodu od 1991. do 2024. godine. Rezultati: U periodu od 1991. do 2024. godine, u Srbiji je zabeleženo skoro 20.000 smrtnih slučajeva zbog raka bešike (oko 15.000 kod muškaraca i 5.000 kod žena). Prosečna godišnja stopa smrtnosti od raka bešike bila je znatno viša kod muškaraca nego kod žena (5,94 prema 3,87 na 100.000, respektivno). Značajno povećanje trenda smrtnosti od raka bešike zabeleženo je i kod muškaraca (AAPC = 0,6%; 95% IC = 0,4 do 0,9) i kod žena (AAPC = 1,3%; 95% IC = 1,0 do 1,5). Trendovi kod muškaraca i žena nisu bili paralelni, jer je konačni izabrani model odbacio paralelizam (p = 0,008). Značajan porast smrtnosti od raka bešike kod žena primećen je u srednjem dobu (starosne grupe od 55 do 69 godina), dok je kod muškaraca izraženiji porast primećen kod starijih osoba (starosne grupe od 70 i više godina). Zaključak: Povećanje smrtnosti od raka bešike u Srbiji tokom više od tri decenije ukazuje na potrebu za daljim analitičkim istraživanjem.
subject: Originalni rad
  topic: section
subject: Array
  topic: keywords
creator: Irena Ilić
creator: Milena Ilić
rights: Sva prava zadržana (c) 2025 Zdravstvena zaštita
date: 2025-11-30
publication date: 2025-11-30
doi: 10.5937/zdravzast54-61834

STAVOVI I ZNANJA RODITELJA ŠKOLSKE DECE O HPV INFEKCIJI I VAKCINACIJI U ZEMLJAMA BIVŠE JUGOSLAVIJE: PREGLEDNI RAD
type: item
description: U svetu, 2022. godine, rak grlića materice je bio četvrti najčešći rak kod žena sa preko 660.000 novoobolelih slučajeva godišnje. Uzrokuje ga perzistentna infekcija humanim papiloma virusom (HPV). Ključne mere prevencije raka grlića materice su skrining (Pap test) i HPV vakcina. U svetu, od 2023. godine, postoji 6 vrsta vakcina protiv HPV. Prema strategiji Svetske zdravstvene organizacije, kada bi pokrivenost vakcinacijom devojčica do 15 godina dostigla 90% bolest bi bila eliminisana. Zemlje članice SZO još uvek ne prelaze procenat obuhvata od 55%, dok zemlje bivše Jugoslavije imaju znatno niže procente. Cilj ovog preglednog rada je da se analiziraju stavovi i znanja roditelja o HPV vakcinaciji njihove dece u državama bivše Jugoslavije. Pretražene su elektronske baze podataka (PubMed, Scopus i Google Scholar) pomoću sledećih ključnih reči na engleskom jeziku: stavovi roditelja, prihvatanje vakcinacije, neodlučnost prema vakcinaciji i HPV vakcina. Identifikovana su četiri članaka koja su ispunjavala kriterijume za uključivanje. Analizirani radovi pokazali su da na prihvatanje vakcinacije protiv HPV infekcije od strane roditelja najveći uticaj ima preporuka pedijatra. U studijama sprovedenim u Srbiji pronađeno je da se češće vakcinišu devojčice nego dečaci. Roditelji su se izjasnili da se vakcinacija protiv HPV nedovoljno promoviše, te bi bilo značajno da se tome posveti više pažnje u budućnosti. Uočeno je da su roditelji ciljna populacija u kojoj treba sprovoditi edukativne intervencije o HPV infekciji i vakcinaciji, kako bi se postigla veća pokrivenost ovom vakcinom.
subject: Pregledni rad
  topic: section
subject: Array
  topic: keywords
creator: Katarina Pavić
creator: Nikola Savić
creator: Dušica Perović
creator: Goran Malenković
rights: Sva prava zadržana (c) 2025 Zdravstvena zaštita
date: 2025-08-21
publication date: 2025-08-21
doi: 10.5937/zdravzast54-59331

TUMORI OMOTAČA PERIFERNIH NERAVA: KLINIČKE I EPIDEMIOLOŠKE KARAKTERISTIKE – RETROSPEKTIVNA SERIJA SLUČAJEVA OD 46 PACIJENATA
type: item
description: Uvod: Tumori omotača perifernih nerava (PNST) predstavljaju raznoliku grupu neoplazmi koje nastaju iz Švanovih ćelija i fibroblasta perifernih nerava. Njihova heterogena priroda i varijabilna povezanost sa sindromima neurofibromatoze (NF) zahtevaju sveobuhvatno razumevanje njihovih epidemioloških i kliničkih karakteristika. Cilj ove studije je bio da se analiziraju kliničke i epidemiološke karakteristike osoba sa tumorom omotača perifernih nerava (PNST) kod kojih je dijagnoza postavljena tokom poslednjih pet godina. Metode: U ovoj studiji, sprovedena je retrospektivna analiza 46 pacijenata sa histološki potvrđenim tumorima omotača perifernih nerava. Svi ispitanici uključeni su u studiju u vremenskom periodu od 1. januara 2020. do 1. januara 2025. Iz istorija bolesti ovih pacijenata prikupljeni su svi neophodni podaci. Procenjeni su demografski podaci, tip tumora, anatomska lokalizacija, prisustvo neurofibromatoze, vreme od pojave simptoma do operacije i kliničke manifestacije. Rezultati: Švanomi su bili najčešći tip tumora (73,9%), a zatim maligni tumori omotača perifernih nerava (MPNST) (15,2%) i neurofibromi (10,9%). Najčešća lokalizacija tumora bili su gornji ekstremiteti. Neurofibromatoza tip 1 (NF1) je bila prisutna kod 19,6% pacijenata. Zaključak: Tumori omotača perifernih nerava su pretežno benigni i najčešće se nalaze na gornjim ekstremitetima. Neurofibromatoza ostaje važan faktor rizika, posebno kod pacijenata sa višestrukim lezijama.
subject: Serija slučajeva
  topic: section
subject: Array
  topic: keywords
creator: Mihajlo Ćurčić
creator: Dražen Radanović
creator: Andrija Savić
creator: Sonja Giljača
creator: Milutin Mrvaljević
creator: Vanja Mišić Mandić
creator: Marija Rudić
creator: Lukas Rasulić
rights: Sva prava zadržana (c) 2025 Zdravstvena zaštita
date: 2025-08-29
publication date: 2025-08-29
doi: 10.5937/zdravzast54-60632

UTICAJ BIHEJVIORALNIH FAKTORA RIZIKA NA NEPLODNOST
type: item
description: Bihejvioralni faktori predstavljaju promenljive faktore rizika koji mogu uticati na pojavu brojnih stanja i bolesti, a podaci iz literature ukazuju da mogu imati negativan uticaj i na mogućnost začeća. Cilj ovog preglednog rada je bio da se kroz analizu naučnih radova prikaže doprinos bihejvioralnih faktora za razvoj neplodnosti kod oba pola i predlože preventivne mere. U istraživanju su pretražene sledeće baze podataka: MEDLINE, PubMed i KOBSON. Potom je urađena analiza prikupljenih podataka objavljenih kliničkih i drugih epidemioloških studija objavljenih u poslednjih 30 godina. Istraživanja pokazuju da ishrana bogata dijetnim vlaknima, omega-3 masnim kiselinama, biljnim proteinima, vitaminima i mineralima, pozitivno utiče na plodnost žena i muškaraca. S druge strane, ishrana bogata industrijski prerađenim namirnicama, trans mastima i rafinisanim ugljenim hidratima može negativno uticati na plodnost. Umerena fizička aktivnost pomaže u održavanju optimalnog indeksa telesne mase i poboljšanju fiziološke funkcije jajnika. Intenzivni sportovi, zbog uticaja na hipotalamo-hipofiznu osovinu, mogu dovesti do hipotalamusne amenoreje i posledične neplodnosti. Pušenje, zloupotreba alkohola i psihoaktivnih supstanci negativno utiču na plodnost i žena i muškaraca, kao i na razvoj ploda. Uravnotežena i zdrava ishrana, umerena fizička aktivnost, prevencija polno prenosivih bolesti, kao i dizajniranje i implementacija strategija za prevenciju neplodnosti, mogu doprineti boljem ishodu plodnosti i sigurnom materinstvu.
subject: Pregledni rad
  topic: section
subject: Array
  topic: keywords
creator: Kristina Stamenković
rights: Sva prava zadržana (c) 2025 Zdravstvena zaštita
date: 2025-08-29
publication date: 2025-08-29
doi: 10.5937/zdravzast54-60875

EFFICACY OF HPV VACCINE IN PREVENTING CERVICAL CANCER AND OTHER MALIGNANCIES
type: item
description: Infekcija humanim papiloma virusom (HPV) je jedna od najrasprostranjenijih polno prenosivih infekcija širom sveta, odgovorna za značajan broj obolelih i umrlih godišnje. Predstavlja jedan od faktora rizika za nastanak raka grlića materice, raka usne duplje i ždrela, raka vagine, raka vulve, raka penisa i raka anusa, a uzrokuje i nastanak genitalnih bradavica. Uvođenjem licenciranih globalno priznatih profilaktičkih HPV vakcina (npr. Cervarix, Gardasil, Gardasil 9, Cecolin, Walrinvax i Cervavac), baziranih na česticama sličnim virusu (engl. Virus-Like Particles), napravljenih od proteinskih komponenti virusa, ali bez genetskog materijala virusa, je doprinelo značajnom smanjivanju broja obolelih od raka grlića materice posebno u visoko razvijenim zemljama, gde se koristi i skrining test (Pap test). Uprkos uvođenju i implementaciji ovih vakcina, maligniteti povezani sa HPV-om i dalje predstavljaju globalni problem. Cilj ovog preglednog rada je da analizira efikasnost HPV vakcine u prevenciji raka grlića materice i drugih malignih tumora.
subject: Pregledni rad
  topic: section
subject: Array
  topic: keywords
creator: Sara Simanić
creator: Sandra Grujičić
rights: Sva prava zadržana (c) 2025 Zdravstvena zaštita
date: 2025-08-22
publication date: 2025-08-22
doi: 10.5937/zdravzast54-59790

STARENJE KAO INDIKATOR PROMENE KVALITETA GLASA I GOVORA
type: item
description: Tokom procesa starenja dolazi do određenih promena u glasu i govoru. Glas osobe se tokom starenja menja, postaje nestabilniji, manje fleksibilan i javlja se promuklost. Ova studija ima za cilj da analizira efekte starenja na frekvencu glasa, intenzitet glasa i ritam i tempo govora. Literatura je proučavana korišćenjem elektronskih baza podataka, posebno Google Scholar Advanced Search i Konzorcijuma biblioteka Srbije za objedinjenu nabavku - KoBSON. Rezultati pokazuju da postoji pogoršanje akustičkih parametara glasa (frekvence i intenziteta glasa) sa godinama. Takođe je primećeno da je proces starenja u glasu izraženiji kod žena nego kod muškaraca. To se može objasniti hormonskim promenama koje su posebno izražene kod žena u periodu menopauze. Posle šezdesete godine intenzitet glasa postaje niži nezavisno od pola osobe. U zavisnosti od starosti osobe, menja se i ritam i tempo kojim govori. Utvrđeno je da starijim ispitanicima treba više vremena da izgovore određene glasove, što je povezano sa odlaganjem početka fonacije pri izgovoru alveolarnih i bilabijalnih glasova, a što se najčešće pripisuje degradaciji vilice. Studije pokazuju da starenje glasa i govora protiče postepeno i očekivano, sa jasno izraženim posledicama po svakodnevni život, što treba imati u vidu u kliničkoj praksi radi unapređenja kvaliteta života starijih osoba.
subject: Pregledni rad
  topic: section
subject: Array
  topic: keywords
creator: Ivana Ilić Savić
creator: Mirjana Petrović-Lazić
rights: Sva prava zadržana (c) 2025 Zdravstvena zaštita
date: 2025-08-22
publication date: 2025-08-22
doi: 10.5937/zdravzast54-58451

KARAKTERISTIKE OBOLELIH OD GONOREJE I SIFILISA LEČENIH U GRADSKOM ZAVODU ZA KOŽNE I VENERIČNE BOLESTI U BEOGRADU 2016. I 2024. GODINE
type: item
description: Uvod/cilj: Gonoreja i siflis su česte bakterijske polno prenosive infekcije čiji se kontinuirani porast beleži širom sveta, a objašnjava se porastom rizičnog seksualnog ponašanja, upoznavanjem seksualnih partnera preko mobilnih aplikacija, praktikovanjem hemseksa ali i češćim testiranjem na ove polne bolesti među vulnerabilnim grupama. Cilj ovog rada je bio da utvrdi da li postoje razlike u karakteristikama obolelih od gonoreje i sifilisa lečenih u Gradskom zavodu za kožne i venerične bolesti u Beogradu tokom 2016. i 2024. godine i da se identifikuju faktori koji utiču na trenutnu epidemiološku situaciju vezanu za gonoreju i sifilis. Metode: Podaci o osnovnim demografskim karakteristikama, seksualnoj orijentaciji, HIV statusu i prethodnom obolevanju od polnih bolesti obolelih od gonoreje i sifilisa prikupljeni su iz elektronskih kartona i obrazaca za notifikaciju partnera obolelih od ovih infekcija. U statističkoj analizi podataka korišćeni su χ2 test i studentov t-test. Rezultati: Oboleli od gonoreje u 2024. godini, u poređenju sa obolelim osobama iz 2016. godine, su značajno češće muškarci (p<0,001), neoženjeni (p<0,001), lica sa višim stepenom obrazovanja (p<0,001), zaposleni (p<0,001), strani državljani (p<0,001), homoseksualne orijentacije (p<0,001), imali podatak o preležanoj i gonoreji i sifilisu u ličnoj anamnezi (p<0,001) i dijagnozu gonoreje postavljenu uzorkovanjem sa ekstragenitalnih mesta (p<0,001). Oboleli od sifilisa u 2024. godini, u poređenju sa obolelim osobama iz 2016. godine, su značajno češće neoženjeni/neudati (p<0,001), lica sa višim stepenom obrazovanja (p<0,05), zaposleni (p<0,001), strani državljani (p= 0,01), homoseksualne orijentacije (p= 0,001) i imali su podatak o preležanoj i gonoreji i sifilisu u ličnoj anamnezi (p= 0,01). Zaključak: Češća testiranja na gonoreju i sifilis kod muškaraca koji imaju seksualne odnose sa muškarcima u nevladinim organizacijama i u sklopu propisivanja pre ekspozicione profilakse za HIV, savremeno dijagnostik…
subject: Originalni rad
  topic: section
subject: Array
  topic: keywords
creator: Milan Bjekić
rights: Sva prava zadržana (c) 2025 Zdravstvena zaštita
date: 2025-08-21
publication date: 2025-08-21
doi: 10.5937/zdravzast54-59641

MIKROFOTOGRAFSKI ATLAS NORMALNE HISTOLOGIJE (1925) — PIONIRSKI DOPRINOS ALEKSANDRA Đ. KOSTIĆA MEDICINSKOM OBRAZOVANJU
type: item
description: Tokom prvih godina rada Medicinski fakultet se suočavao sa brojnim izazovima, među kojima se posebno isticao nedostatak stručne literature, naročito one na srpskom jeziku. U oblasti histologije, dodatni izazov je bio prikazivanje mikroskopskih preparata i njihovo prepoznavanje u okviru praktične nastave, jer se oslanjalo isključivo na crteže. Inovaciju u nastavi doneo je 1925. godine Mikrofotografski atlas normalne histologije, autora Aleksandra Kostića. Bio je to prvi histološki atlas namenjen studentima Medicinskog fakulteta u Beogradu i jedan od prvih u svetu koji je u potpunosti sadržao mikrofotografije. Kostić je set mikrofotografija za atlas izradio u Fotografskom odeljenju, osnovanom pri Institutu 1924. godine. Objavljivanjem ovog atlasa, Aleksandar Kostić je utemeljio svoju naučno-fotografsku misiju, čime je postao pionir medicinske fotografije, kako u Srbiji, tako i u tadašnjoj Kraljevini Srba, Hrvata i Slovenaca.
subject: Pregledni rad
  topic: section
subject: Array
  topic: keywords
creator: Nela Puškaš
rights: Sva prava zadržana (c) 2025 Zdravstvena zaštita
date: 2025-08-23
publication date: 2025-08-23
doi: 10.5937/zdravzast54-59486

ZNAČAJ PASTEROVOG ZAVODA U NOVOM SADU ZA PREVENCIJU I SUZBIJANJE BESNILA U REPUBLICI SRBIJI
type: item
description: Besnilo je smrtonosna zoonotska bolest, koja se javlja u više od 150 zemalja i predstavlja javnozdravsteveni problem za više od tri milijarde ljudi u svetu. U Evropi je besnilo kod životinja prisutno u Ukrajni, Belorusiji, Poljskoj, Moldaviji, Rusiji i Rumuniji, a pojedinačni slučajevi su prisutni i u drugim zemljama. Najveći broj slučajeva humanog besnila je prisutan u Aziji i Africi. Cilj ovog preglednog rada je bio da se predstavi značaj Pasterovog zavoda u Novom Sadu za suzbijanje i prevenciju besnila u Republici Srbiji. Podaci za ovaj rad su prikupljeni iz različitih baza podataka (Web of Science, PubMed, Google Scholar), biltena itd. Pasterov zavod u Novom Sadu je Nacionalna referentna zdravstvena ustanova za besnilo u Republici Srbiji. Sve delatnosti potrebne u borbi protiv besnila su zastupljene u okviru ove ustanove: pružanje antirabične zaštite ljudima ugroženim od besnila primenom vakcine protiv besnila sa kulture ćelija i humanog antirabičnog imunoglobulina (HRIG), preventivna imunizacija visokorizične populacije, pružanje stručno-metodološke pomoći i stručni nadzor nad radom 27 antirabičnih stanica (ARS) u Republici Srbiji, snabdevanje HRIG-om i vakcinom protiv besnila svih ARS, utvrđivanje doktrinskih i stručno-medicinskih stavova iz oblasti antirabične zaštite, praćenje kretanja besnila, izrada izveštaja i obaveštavanje ARS i organa vlasti o svakom registrovanom slučaju besnila u zemlji, predlaganje i sprovodjenje mera za njegovo suzbijanje, dijagnostika besnila u okviru nacionalne referentne laboratorije za besnilo, kontrola postignutog imuniteta nakon imunizacije ljudi i životinja. Regionalni projekat oralne vakcinacije lisica protiv besnila se od 2010. godine sprovodi na teritoriji Republike Srbije, a od 2011. godine monitoring uspešnosti vakcinacije. U Republici Srbiji, urbano besnilo je eliminisano 1980. godine, kao i poslednji slučaj humanog besnila na teritoriji pokrajine Kosovo i Metohija, dok je poslednji slučaj silvatičnog besnila lisica u S…
subject: Pregledni rad
  topic: section
subject: Array
  topic: keywords
creator: Dragana Gazibara
creator: Marko Ključar
creator: Verica Simin
creator: Ivana Bogdan
creator: Dragana Mijatović
creator: Andrea Stojšić
rights: Sva prava zadržana (c) 2025 Zdravstvena zaštita
date: 2025-03-31
publication date: 2025-03-31
doi: 10.5937/zdravzast54-56980

PREDIKTORI NAMERE KORIŠĆENJA FUNKCIONALNIH APLIKACIJA ZA MOBILNO ZDRAVSTVO U REPUBLICI SRBIJI PRIMENOM PROŠIRENOG UTAUT2 MODELA
type: item
description: Uvod/Cilj: Zdravstvene mobilne aplikacije pružaju mogućnost da svaki korisnik može preventivno da prati svoje zdravlje i da upravlja njime. Mobolna aplikacija mHealth koristi najnoviju tehnologiju sa ciljem da učini zdravstvenu zaštitu dostupnijom i pristupačnijom većem broju korisnika. Cilj ovog rada je bio da se identifikuju faktori, definisani prema proširenom UTAUT2 (engl. Unified Theory of Acceptance and Use of Technology, Objedinjene teorije prihvatanja i upotrebe tehnologije) modelu, koji imaju uticaj na nameru korišćenja aplikacija za mobilno zdravstvo (mHealth) u Republici Srbiji. Metode: Studijom preseka su obuhvaćena 64 ispitanika (prigodni uzorak), bivših studenta, nastavnika i saradnika Akademije strukovnih studija Zapadna Srbija, koji su popunili onlajn upitnika u periodu maja - novembra 2024. godine. U analizi podataka su korišćen Krombahov koeficijent α, Pirsonov koeficijent korelacije i regresiona analiza. Rezultati: Pet od 7 elemenata (očekivani učinak - PE, očekivani trud - EE, društveni uticaj - SI, cenovna vrednost - PV i olakšavajući uslovi - FC) UTAUT2 modela predstavljaju značajne prediktore za nameru ispitanika da prihvate i koriste usluge mobilnih aplikacija za mHealth. Elementi navika (H) i hedonistička motivacija (HM) nemaju značajan uticaj na korišćenje mobilnih aplikacija za mHealth. Korelaciona analiza ukazuje da namera ponašanja značajno jako pozitivno korelira sa EE, FC i PE, a značajno pozitivno ali slabije sa SI i PV. Nije utvrđena značajna korelacija sa HM i H. Zaključak: Neophodna su dalja istraživanja u ovoj oblasti, posebno istraživanja koja se odnose na testiranje i korišćenje konkretne mobilne aplikacije za mHealth prema elementima UTAUT2 modela.
subject: Originalni rad
  topic: section
subject: Array
  topic: keywords
creator: Miloš Mijić
creator: Branko Ćebić
creator: Slobodanka Bogdanović Vasić
rights: Sva prava zadržana (c) 2025 Zdravstvena zaštita
date: 2025-04-01
publication date: 2025-04-01
doi: 10.5937/zdravzast54-57136